section_heading: TIN i HOT
paragraph_text: Čast izgradnje prvog improviziranog oklopnjaka pripala je tvornici ferolegura Dalmaciji iz Dugog Rata. Idejom Ivice Pavlovića potom u suradnji s Vladom Zemunikom, uz blagoslov tadašnjeg direktora Nedjeljka Špira Ercega pristupilo se samoj izradi transportera. Cijeli posao izvodili su radnici RJ Mehanika i ostalih radnih jedinica. Premda bez iskustva u izradi ovakvog nečeg, u nekoliko mjeseci napravili su vozilo.<ref>Ivan Skender: [https://www.4brigada-zng.hr/obiljezavanja/25-obljetnica-izrade-prvog-hrvatskog-oklopnog-transportera-tin ''25. OBLJETNICA IZRADE PRVOG HRVATSKOG OKLOPNOG TRANSPORTERA "TIN" ''] Udruga veterana 4. gardijske brigade. 10. srpnja 2016. Pristupljeno 23. srpnja 2020. Iz tvornice je TIN izašao 1991. godine. Za TIN se pročulo po svijetu i bio je na naslovnicama svjetskih vojnih časopisa. Iz Generalštaba JNA iz Beograda su stigli zahtjevi da se TIN mora uništiti. Uz nesporno veliku ulogu u borbenim djelovanjima 4. gardijske brigade, TIN je postigao veliku ulogu u dizanju morala branitelja i svih hrvatskih građana. Neprijatelj je dobio poruku da Hrvatska može proizvesti ovakva vozila. Ovaj prvi zabilježeni oklopnjak je izrađen na osnovi teškog kamiona Dampera s motorom Famos F305A koji je raspolagao snagom od 305 KS. Oklop je bio tipa sendvič s vanjskim limom debljine 12 mm, unutarnjim 4 mm te razmakom između ova dva lima u širini od 48 mm. Razmak je bio ispunjen kvarcnim pijeskom i vatrootpornim betonom. Prvo hrvatsko improvizirano oklopno vozilo nazvano je TIN po akronimu Tuđman I Narod. Vozilo je prvotno bilo obojano plavom, a potom maskirnom bojom, a korišteno je u zadarskom zaleđu. Od mnogih prijašnjih i kasnijih hrvatskih improviziranih oklopnih vozila razlikovao se time što je bio potpuni oklopni transporter. Kod drugih se iz nužde stvaralo "oklopljeno vozilo" zavarivanjem limova i ploča na karoseriju, dok je na TIN-u izrađeno cjelovito zatvoreno oklopno tijelo, koje je štitilo posadu ne samo od mina i projektila, već i od napada bojnim otrovima. Uništen je 5. listopada 1991. godine prilikom žestokog napada daleko bolje naoružanog neprijatelja kod sela Briševa.Borna Marinić: Prvi hrvatski oklopnjak u Domovinskom ratu „TIN“ Hrvatska katolička mreža. 11. srpnja 2020. Pristupljeno 23. srpnja 2020.Ivan Skender:  TIN - prvi hrvatski oklopni transporter Vojna povijest. 2. srpnja 2018. Pristupljeno 23. srpnja 2020.